ПРОТОКОЛ № 9

от заседанието на Комисия по правни въпроси 
на Висшия съдебен съвет, проведено на 29 февруари 2016 г.

Днес, 29 февруари 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА - отсъства
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Решение на Комисия „Бюджет и финанси“ по протокол №8 от 24.02.2016, т. 26, относно проект на Наредба за изменение на Наредба № 2 от 29.06.2015 г. за вписването, квалификацията и възнагражденията на вещите лица.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно проект на Закон за изменение и допълнение на Закона за съдебната власт, за становище.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Висшия съдебен съвет да СЪГЛАСУВА проект на Закон за изменение и допълнение на Закона за съдебната власт, със следните забележки:
1. В § 2, чл. 16, ал. 1, абз. 1-ви да стане:
„Чл. 16, ал.1, абз. 1-ви Висшият съдебен съвет е постоянно действащ орган, който представлява съдебната власт, осигурява и отстоява независимостта й, .......”.
2. В § 6, чл. 19 а, ал. 4 да се създаде нова точка 5, със следния текст:
„Чл. 19а, ал. 4, т. 5. Становище за представянето на кандидата след изслушването му пред комисията.“

3. В § 7, чл. 19 б да се създаде нова алинея 2, със следния текст:
„Чл. 19б, ал. 2. Народното събрание избира членове на Висшия съдебен съвет по колегии не по – късно от един месец преди изтичането на мандата на изборните членове.“

4. В § 10, чл. 27, ал. 4 в израза: „ по искане на най-малко трима” думата „трима“ да се замени с думата „петима“.

5. Да се създаде нов § 10 а:
„В чл. 28 накрая след израза „...стаж по чл. 164, ал. 1-7“ да се постави запетая и се добави израза „и по чл. 237.“

6. § 11. Създаването с § 11 на нова алинея 2 в чл. 29 следва да бъде разглеждано едновременно с обсъждане разпоредбата на чл. 218 и други текстове, касаещи  възнагражденията  в съдебната система.

7. В § 12, чл. 29 б, ал. 1 след израза „... съответните колегии“, да се добави изразът „и след обсъждане с органите на съдебната власт...“.

8. В § 12, чл. 29 л, ал. 4 изразът „...изборът продължава на следващия ден...“ да отпадне.

9. В § 13, чл. 30, ал. 2, т. 8 изразът „... след съгласуване с министъра на правосъдието, а по отношение на военните съдилища – след съгласуване с министъра на отбраната...“ да се замени с израза „....след съгласуване със съответния административен ръководител...“.

10. В § 13, чл. 30, ал. 5, т. 2 изразът „правят периодични атестации...“ да се замени с израза „провеждат атестиране...“.

11. § 17. В разпоредбата на чл. 33 следва да се предвиди и текст, който да указва начина на свикване на колегиите, лицето, което да организира техните заседания и колко пъти в седмицата или месеца.
12. В § 18, чл. 34, ал. 3 изразът „...а ако не са направени такива, гласувалите „против“ са длъжни в тридневен срок от постановяването му да изложат писмено своите мотиви, които се смятат за мотиви на решението.“ , да отпадне.
13. В § 21, чл. 37, ал. 8 статутът на магистратите, избрани за членове на комисиите по атестирането и конкурсите не е уреден.

14. В § 21, чл. 37, ал. 9 след „... органите на съдебната власт“ да се добави изразът „както и на кандидатите за административни ръководители и кандидатите за заместник – административни ръководители.“

15. Преходни и заключителни разпоредби
В преходните и заключителни разпоредби да се предвидят разпоредби относно:
1. До приемането на разпоредби относно правомощията и действията на Инспектората към ВСС да се прилага чл. 39а.
2. Необходимо е да се предвиди възможност за удължаване мандата на членовете на ВСС, в случай на неизбиране на нови членове, тъй като Конституцията допуска такава възможност.
3. Да се съобрази текста на § 82, ал. 5 с обстоятелството, че във вече образуваните дисциплинарни състави по досегашния ред, членовете са от различни колегии.

НОВИ ПРЕДЛОЖЕНИЯ
1. Да се предвиди възможност за обжалване на решението, с което пленума на Висшия съдебен съвет избира председател на ВКС, председател на ВАС и главен прокурор, преди издаването на указ от президента на Републиката за назначаването им.
1.2. Внася предложението за разглеждане на заседание на Висшия съдебен съвет, насрочено за 01.03.2016 г.

2. ОТНОСНО: Правила за организацията и реда за провеждане на изпитите на кандидатите за младши съдии и младши прокурори в края на обучението в НИП.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Висшия съдебен съвет да ДОПЪЛНИ чл. 8, ал.1 от Правилата за организацията и реда за провеждане на изпитите на кандидатите за младши съдии и младши прокурори в края на обучението в НИП, като след израза „…апелативните прокуратури.“ се постави запетая и се добави изразът „да притежават положителна комплексна оценка „много добра” и „добра“ от последното периодично атестиране и нямат наложени дисциплинарни наказания, които не са заличени.“.
2.2. Предлага на Висшия съдебен съвет да ПРИЕМЕ Правила за изменение и допълнение на Правилата за организацията и реда за провеждане на изпитите на кандидатите за младши съдии и младши прокурори в края на обучението в НИП.
2.3. Предлага на Висшия съдебен съвет Правила за изменение и допълнение на Правилата за организацията и реда за провеждане на изпитите на кандидатите за младши съдии и младши прокурори в края на обучението в НИП да влязат сила от датата на вземане на решението от Висшия съдебен съвет.
2.4. Внася предложението за разглеждане на заседание на Висшия съдебен съвет, насрочено за 10.03.2016 г.

3. ОТНОСНО: Писмо от председателя на ВКС с предложения за изменение на Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

3.1. Отлага разглеждането на т.3 за следващото заседание, за запознаване.

4. ОТНОСНО: Писмо от председателя на ВКС относно прилаганите различните практики на апелативните съдилища свързани с образуването на производствата по възобновяване на наказателни дела.

КОМИСИЯТА ПО ПРАВНИ ВЪПРОСИ
Р Е Ш И:

4.1. Отлага разглеждането на т.4 за следващото заседание, за запознаване.

5. ОТНОСНО: Писмо от Валентин Михайлов – следовател в ОСлО при ОП гр. Кюстендил относно изплащане на обезщетение по преписка (щета) № 262724.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение писмото от Валентин Михайлов – следовател в ОСлО при ОП гр. Кюстендил относно изплащане на обезщетение по преписка (щета) № 262724.

ДОПЪЛНИТЕЛНИ ТОЧКИ:

6. ОТНОСНО: Решение на Комисия „Бюджет и финанси“ по протокол №8 от 24.02.2016, т. 26, относно проект на Наредба за изменение на Наредба № 2 от 29.06.2015 г. за вписването, квалификацията и възнагражденията на вещите лица.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение решението на Комисия „Бюджет и финанси“ по протокол №8 от 24.02.2016, т. 26.
6.2. Предлага на Висшия съдебен съвет да ИЗРАЗИ положително становище по проекта на Наредба за изменение на Наредба № 2 от 29.06.2015 г. за вписването, квалификацията и възнагражденията на вещите лица.
6.3. Внася предложението за разглеждане на заседание на Висшия съдебен съвет, насрочено за 17.03.2016 г.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА